Mamari Kulibali

Biton Mamari Kulibali (myös Biton Mamary Coulibaly, k. 1755) oli Segun bambaravaltakunnan hallitsija eli fama vuodesta 1712 lähtien.

1600-luvulla Segu oli Djennéä hallinneiden soninkejen alainen. Perinteistä uskontoa harjoittaneisiin bambaroihin kuuluneesta Kulibalista tuli nuorten miesten ton-yhteenliittymän johtaja, ja hän käytti asemaansa hyväkseen Segun bambaravaltion lujittamiseksi. Kulibaly ajoi kilpailevan Massassi-suvun Kaartaan sekä valloitti Macinan, Djennén, Timbuktun ja Bamakon. Hänen valtakuntansa talous perustui maatalouteen ja orjakauppaan. Kulibalin seuraajia olivat hänen poikansa Cekoro (Dikoro, 1755–1757) ja Bakari (1757), joiden jälkeen hallitsijoiksi valittiin ton-järjestön jäseniä.

Lähteet

Viitteet

Hallitsijat
Malin historia
Vuonna 1755 kuolleet
Syntymävuosi tuntematon